Tytyrin kalkkitehdas, taustalla kaivostorni.
**Tytyrin kaivos** on Nordkalk Oy Ab:n omistama kalsiittikaivos, joka sijaitsee Lohjan Pappilan kaupunginosassa, lähellä Lohjan keskustaa. Kaivoksen vieressä toimii vuosina 1948–1951 rakennettu kalkkitehdas.

nta alkoi vuonna 1897, ensin Törmän ja Solhemin avolouhoksilla. Maan alle siirryttiin osittain vuonna 1947, jolloin valmistui kivenmurskaamo 80 metriä maan pinnan alapuolelle. Vuonna 1956 avolouhostoiminta loppui, ja toiminta siirtyi kokonaan maan alle. Louhintamäärältään Tytyri on Suomen kolmanneksi suurin kalkkikivikaivos. Vuoteen 2001 mennessä Tytyristä oli kaivettu 34 113 431 tonnia kalsiittilouhetta.

Tytyrin kaivostorni liputtaa Snellmanin päivänä 12. toukokuuta 2015.
Tytyrissä työskentelee noin 70 henkilöä, näistä noin 60 tuotannossa. Kaivoksen louhintasyvyys on 200–350 metriä. Vuotuinen louhintamäärä on 250 000 tonnia, ja kalkkikiviesiintymän arvioidaan riittävän noin 100 vuodeksi.

Elämyskaivos
------------

Kaivoksen yhteydessä sijaitsee **Tytyrin elämyskaivos**. Se sijaitsee 110-tasolla, käytännössä 80 metrin syvyydessä Lohjan alla. Sinne kuljetaan Kone-yhtiön valmistamalla Suomen nopeimmalla yleisön käytössä olevalla henkilöhissillä. Kone-yhtiö käyttää myös kaivoksen ensimmäistä pystysuoraa kuilua testilaboratoriona, jossa testataan moderneja pilvenpiirtäjähissejä.

Elämyskaivoksessa on kaivosmuseo, jonka pysyvä näyttely esittelee kaivostyön historiaa. Geologian tutkimuskeskuksen näyttely esittelee Suomen kallioperää. Lisäksi elämyskaivoksessa järjestetään tapahtumia, vaihtuvia taidenäyttelyitä sekä valoesityksiä. Ekku Peltomäen valoesitykset "Valkoinen fantasia" (1995), "Valon juhlaa" (1996) ja "Myrsky oratorio" (2006) ovat kuuluneet Tytyrin elämyskaivoksen näyttelyihin.

Elämyskaivoksessa on Tytyri-sali, jossa järjestetään erilaisia tapahtumia ja jota voidaan vuokrata yksityistilaisuuksiin. Yhdysvaltalaisen ja Suomessakin tunnetun *Amazing Race* -televisiosarjan kilpailijat saivat vuonna 2006 kuvatussa ja vuonna 2009 Suomessa näytetyssä jaksossa tehtäväkseen etsiä Tytyrin kaivoksen uumenista uutta vihjettä. Tytyri-salissa on kuvattu myös Juha Wuolijoen Joulutarina-elokuvaa. 

* Tytyrin laitokset Pappilan peltojen yli kuvattuna.Tytyrin laitokset Pappilan peltojen yli kuvattuna.
* Tytyrin kaivoksen konttorirakennusTytyrin kaivoksen konttorirakennus

Lähteet
-------

1. ↑  Tytyri Nordkalk Oy.  Arkistoitu 27.9.2007. Viitattu 26.9.2007.
2. 1 2  Minna Harmaala: Jos emme räjäyttäisi, emme saisi kiveä irti.  *Länsi-Uusimaa*, 16.9.2008, nro 217, s. 4. Artikkelin verkkoversio. Viitattu 16.9.2008.  (Arkistoitu – Internet Archive)
3. ↑  Nordkalk hakee Lohjalle kaivosmittaajaa/louhintasuunnittelijaa  11.1.2008. Nordkalk Oyj.  Arkistoitu 26.2.2008. Viitattu 27.1.2008.
4. ↑  Tytyrin kaivoksen matkailu piristynyt Lohjalla *Yle Uutiset*. Viitattu 12.7.2017.
5. ↑  312 yötä jouluun *Kaleva.fi*. Viitattu 12.7.2017.

Aiheesta muualla
----------------

* Tytyrin kaivos Nordkalkin sivuilla (Arkistoitu – Internet Archive)
* Suomen karbonaattikaivokset Geologian tutkimuskeskuksen sivuilla (Arkistoitu – Internet Archive)
* Tytyrin elämyskaivoksen kotisivut
* Lohjan Matkailupalvelukeskuksen kotisivut

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Tytyrin kaivos (Q18346700)ohje |
| --- |
|  |
| esiintymä kohteesta | kaivos |
|  |
| valtio | Suomi |
|  |
| sijaitsee hallinnollisessa alueyksikössä | Lohja |
|  |
| sijainti | Pappila |
|  |
| koordinaatit | 60°15′38″N 24°04′00″E﻿ / ﻿60.2605°N 24.0667°E﻿ / 60.2605; 24.0667 |
|  |
|  |

 |